साक्षी-विनेश और बजरंग बोले- अब लड़ाई सड़कों पर नहीं, कोर्ट में लडे़ंगे
भारतीय कुश्ती संघ के पूर्व बृजभूषण सिंह के खिलाफ जनवरी से लगातार आंदोलन कर रहे पहलवानों ने बड़ी घोषणा की है। पहलवानों ने अपना आंदोलन खत्म करने का ऐलान किया है। उन्होंने कहा कि अब अपनी लड़ाई सड़क के बदले अदालत में लड़ेंगे। ये लड़ाई
भारतीय कुश्ती संघ के पूर्व अध्यक्ष बृजभूषण सिंह के खिलाफ प्रदर्शन कर रहे पहलवानों ने आंदोलन खत्म कर दिया है। महिला पहलवान साक्षी मालिक, विनेश फोगाट और बजरंग पूनिया ने रविवार देर रात ऐलान किया। इनका कहना है कि अब अपनी लड़ाई सड़क पर नहीं, अदालत में लड़ी जाएगी। ये तब तक जारी रहेगी, जब तक न्याय नहीं मिल जाता।
पहलवानों ने कहा- सरकार ने जो वादे किए हैं, उस पर अमल होने का इंतजार रहेगा
साक्षी ने लिखा, सरकार के साथ 7 जून को बातचीत हुई। सरकार ने पहलवानों के साथ किए वादे पर अमल करते हुए महिला कुश्ती खिलाड़ियों की और से महिला उत्पीड़न और यौन शोषण के संबंध में की गई शिकायतों पर FIR दर्ज की।
दिल्ली पुलिस ने जांच पूरी करके 15 जून को कोर्ट में चार्जशीट पेश कर दी है। इस केस में पहलवानों की कानूनी लड़ाई सड़क की जगह कोर्ट में जारी रहेगी। कुश्ती संघ के सुधार के संबंध में नई कुश्ती संघ के चुनाव की प्रक्रिया वादे के अनुसार शुरू हो गई है। चुनाव 11 जुलाई को होना तय है। सरकार ने जो वादे किए हैं, उस पर अमल होने का इंतजार रहेगा।
इससे पहले पहलवानों ने बृजभूषण सिंह के खिलाफ दायर की गई चार्जशीट की कॉपी की मांग करते हुए कोर्ट में अर्जी लगाई थी। इसी मामले को लेकर रॉउज एवेन्यू कोर्ट ने सुनवाई करते हुए दिल्ली पुलिस की तरफ से दाखिल चार्जशीट की कॉपी महिला पहलवानों को देने का आदेश दिया है।
विनेश बुडापेस्ट प्रतियोगिता में भाग लेंगी, 10 महीने बात वापसी करेंगी
विनेश फोगाट अगले महीने बुडापेस्ट में पॉलीक इमरे और वर्गा जानोस मेमोरियल प्रतियोगिता में भाग लेंगी। विनेश को उनकी पसंद के कोच और फिजियो भी दिए गए हैं। बुडापेस्ट इवेंट कुश्ती साल की चौथी और आखिरी रैंकिंग सीरीज है। एडहॉक कमेटी और सरकार के अधिकारियों के बीच हुई बैठक में विनेश के नाम को मंजूरी दी गई, जिससे 10 महीने बाद अब उनकी मैट पर वापसी हो रही है।
एशियाई खेल और विश्व चैंपियनशिप मुख्य टारगेट, ट्रायल में छूट
एशियाई खेलों और विश्व चैंपियनशिप पर भारत की नजर हमेशा से रहती है। इसी वजह से भारतीय ओलिंपिक संघ (IOA) के एडहॉक पैनल ने 6 आंदोलनकारी पहलवानों के लिए आगामी एशियाई खेलों और विश्व चैंपियनशिप की चयन प्रक्रिया को सिर्फ एक मुकाबले की प्रतियोगिता कर दिया है। इन पहलवानों को इन दोनों प्रतिष्ठित प्रतियोगिताओं की भारतीय टीम में जगह बनाने के लिए सिर्फ ट्रायल के विजेताओं को हराने की जरूरत होगी।
छह पहलवानों विनेश फोगाट, बजरंग पूनिया, साक्षी मलिक, संगीता फोगाट, सत्यव्रत कादियान और जितेंद्र किन्हा को न सिर्फ शुरुआती ट्रायल में हिस्सा लेने से छूट मिली है, बल्कि उन्हें वादा किया गया है कि वे 5 से 15 अगस्त के बीच ट्रायल के विजेताओं से भिड़ेंगे।
आंदोलन खत्म होने पर बृजभूषण सिंह का बयान
5 महीने तक चली लड़ाई, बृजभूषण शरण पर ​​दो FIR
पहलवान पांच महीनों से बीजेपी सांसद बृजभूषण शरण सिंह के खिलाफ प्रदर्शन कर रहे थे। इन पर यौन उत्पीड़न का आरोप है। पहलवान बृजभूषण की गिरफ्तारी की मांग कर रहे थे। मामला सुप्रीम कोर्ट पहुंचा। दिल्ली पुलिस ने बृजभूषण के खिलाफ दो FIR दर्ज कीं।
पहली FIR बालिग पहलवानों की शिकायत पर दर्ज की गई थी। जिसमें यौन उत्पीड़न के आरोप लगाए गए हैं। इस मामले में 15 जून को 1500 पेज की चार्जशीट दाखिल की गई थी। अब इस मामले में 27 जून को MP-MLA कोर्ट में सुनवाई होगी।
दूसरी FIR नाबालिग पहलवान की शिकायत पर दर्ज की गई। हालांकि, बाद में नाबालिग पहलवान ने FIR में लगाए गए अपने सभी आरोपों को वापस ले लिया। इसके बाद, 15 जून को दिल्ली पुलिस ने क्लोजर रिपोर्ट कोर्ट में पेश कर नाबालिग पहलवान का केस बंद करने के लिए अपील की। कोर्ट में इस पर सुनवाई होनी है।
अब पढ़िए जनवरी महीने से लेकर जून तक क्या-क्या हुआ?
रेसलर्स और बृजभूषण विवाद से जुड़ी ये खबरें भी पढ़ें:- 
WFI चुनावों पर गुवाहाटी हाईकोर्ट का स्टे: कोर्ट ने कहा- अगली तारीख तक चुनाव न हो; असम कुश्ती संघ ने की थी अपील 
भारतीय कुश्ती संघ (WFI) के चुनाव पर गुवाहाटी हाईकोर्ट ने रोक लगा दी है। कोर्ट ने कहा है कि 11 जुलाई को होने वाले चुनावों पर अगली सुनवाई तक कोई कार्रवाई न हो। सुनवाई की अगली तारीख 17 जुलाई है। असम कुश्ती संघ की मांग पर यह रोक लगाई गई है। 21 जून को भारतीय ओलिंपिक संघ (IOA) की तदर्थ समिति ने भारतीय कुश्ती संघ के चुनावों को 5 दिनों के लिए आगे बढ़ा दिया था (पूरी खबर पढ़ें)
धरना दे रहे पहलवान दिल्ली से लौटे:पुलिस ने कहा- जंतर-मंतर पर नहीं आने देंगे, किसान बोले- सब्जी-फल और दूध की सप्लाई बंद करेंगे 
जंतर-मंतर पर रविवार को पुलिस से हुई झड़प के बाद पहलवान सोमवार को दिल्ली से घर लौट गए हैं। पुलिस ने कहा कि हमने 38 दिन से धरना दे रहे पहलवानों को हर मुमकिन सुविधा दी थी, लेकिन रविवार को इन लोगों ने कानून तोड़ा। डिप्टी पुलिस कमिश्नर सुमन नालवा ने कहा- अगर पहलवानों ने अगली बार धरने की इजाजत मांगी तो हम उन्हें जंतर-मंतर नहीं, दूसरी जगह पर भेजेंगे (पूरी खबर पढ़ें)
प्रदर्शनकारी पहलवानों को ट्रायल में छूट:योगेश्वर बोले- धरने का यही मकसद?; विनेश बोली- आपबीती सुन हंस रहा था; बृजभूषण को नाम लीक किए
भारतीय कुश्ती संघ (WFI) के पूर्व अध्यक्ष बृजभूषण के खिलाफ प्रदर्शन करने वाले बजरंग पूनिया, साक्षी मलिक और विनेश फोगाट समेत 6 पहलवानों को ट्रायल में छूट दी गई है। इन पहलवानों को छूट देने पर ओलिंपिक मेडलिस्ट योगेश्वर दत्त नाराज हो गए। उन्होंने कहा- क्या धरना देने वाले खिलाड़ियों का यही मकसद था? कुश्ती के लिए यह काला दिन है पूरी खबर पढ़ें
बृजभूषण के खिलाफ नाबालिग यौन शोषण केस में क्लोजर रिपोर्ट: बालिग पहलवानों ने यौन शोषण की जो जगह बताई वहां आरोपियों की मौजूदगी के सबूत
भारतीय कुश्ती संघ (WFI) के पूर्व अध्यक्ष बृजभूषण शरण सिंह के खिलाफ नाबालिग पहलवान के यौन शोषण केस में दिल्ली पुलिस ने क्लोजर रिपोर्ट फाइल कर दी है। पटियाला हाउस कोर्ट में गुरुवार को पुलिस ने 550 पन्नों की यह रिपोर्ट दाखिल की (पूरी खबर पढ़ें)